1957 में हचिंसन नाँव के बिद्वान एगो मोनोग्राफ छपवलें जेह में झील सभ के प्रकार, उत्पत्ती आ आकारकी संबंधी लच्छन सभ अउरी झीलन के बिस्व बितरण के बिस्तार से बिबरन दिहल गइल। ई अबो एह क्षेत्र के एगो महत्व वाला काम मानल जाला आ एह में दिहल बर्गीकरण अनुसार झील सभ के 11 गो मुख्य प्रकार आ 76 गो उपप्रकार में बाँटल गइल बाटे। ई 11 ठे प्रकार बाड़ें: टेक्टॉनिक झील, ज्वालामुखी झील, भूस्खलन झील, ग्लेशियर झील, घुलन झील, जलबहाव झील (फ्लूवियल), हवानिर्मित झील, समुंद्रकिनारी झील, ऑर्गेनिक झील, मनुष्यनिर्मित झील आ उल्कापातीय झील।